CELEX: 32015R0386
Language: lt
Date: 2015-03-05 00:00:00
Title: 2015 m. kovo 5 d. Komisijos įgyvendinimo reglamentas (ES) 2015/386 dėl tam tikrų prekių klasifikavimo Kombinuotojoje nomenklatūroje

10.3.2015   
            
            
               LT
            
            
               Europos Sąjungos oficialusis leidinys
            
            
               L 65/5
            
         KOMISIJOS ĮGYVENDINIMO REGLAMENTAS (ES) 2015/386
   2015 m. kovo 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 5 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Riedlentė su keturiais ratukais, kurios apytikriai matmenys 80 × 27 × 17 cm, svoris – 10 kg, o didžiausia apkrova – 65 kg. Gaminys su elektros varikliu, maitinamu iš dviejų įkraunamųjų 24 V baterijų.
                  Gaminio charakteristikos:
                  
                              —
                           
                           
                              ratukai 85 mm skersmens, pagaminti iš poliuretano,
                           
                        
                              —
                           
                           
                              tik du galiniai ratukai varomi dirželiu,
                           
                        
                              —
                           
                           
                              gaminio paviršius padengtas slidumą mažinančia danga,
                           
                        
                              —
                           
                           
                              elektros variklis įrengtas gaminio apačioje,
                           
                        
                              —
                           
                           
                              greitis – 10–32 km/h, nėra nei stabdžių, nei vairavimo sistemos.
                           
                        Riedlentė pateikiama su nešiojamuoju nuotolinio valdymo pulteliu.
                  Riedlentė varoma elektros varikliu, kurį nuotolinio valdymo pulteliu valdo riedlente važiuojantis asmuo.
                  Važiuojant riedlente jos greitį galima reguliuoti spaudant nuotolinio valdymo pultelio mygtuką.
               
               
                  9506 99 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 9506, 9506 99 ir 9506 99 90 atitinkančiais prekių aprašymais.
                  Nors gaminys varomas elektros varikliu, jam būdingos pramoginio sporto gaminio, o ne autotransporto priemonės savybės, nes nesant stabdžių ir vairavimo sistemos reikia fizinių pastangų, norint važiuoti tokia riedlente (panašiai, kaip važiuojant riedlente be variklio). Todėl jis nepriskirtinas 8703 pozicijai kaip autotransporto priemonės, daugiausia skirtos žmonėms vežti.
                  Atsižvelgiant į tai, kad jo greitis gali siekti 32 km/h, gaminys nelaikytinas vaikams važinėtis skirtu žaislu su ratukais (taip pat žr. KN paaiškinimų KN kodo 9503 00 10 paaiškinimus). Todėl jis nepriskirtinas 9503 pozicijai kaip žaislai su ratukais.
                  Atsižvelgiant į jo charakteristikas ir konstrukciją, gaminys skirtas naudoti kaip pramoginis sporto gaminys (riedlentė). Todėl gaminys klasifikuotinas kaip kitų sporto šakų arba lauko žaidimų reikmenys ir įranga, priskiriant KN kodą 9506 99 90.